CELEX: 62022TN0103
Language: sl
Date: 2022-02-22 00:00:00
Title: Zadeva T-103/22: Tožba, vložena 22. februarja 2022 – ON/Komisija

10.5.2022   
            
            
               SL
            
            
               Uradni list Evropske unije
            
            
               C 191/29
            
         
      Tožba, vložena 22. februarja 2022 – ON/Komisija
      (Zadeva T-103/22)
      (2022/C 191/38)
      Jezik postopka: češčina
      
         Stranki
      
      
         Tožeča stranka: ON (zastopnica: D. Mimrová, odvetnica)
      
         Tožena stranka: Evropska komisija
      
         Predlog
      
      Tožeča stranka Splošnemu sodišču predlaga, naj:
      
                  —
               
               
                  ugotovi ničnost Delegirane uredbe Komisije (EU) 2021/2288 z dne 21. decembra 2021 o spremembi Priloge k Uredbi (EU) 2021/953 Evropskega parlamenta in Sveta glede obdobja priznavanja potrdil o cepljenju, ki so izdana v obliki digitalnega COVID potrdila EU in potrjujejo zaključeno primarno serijo cepljenja (1) zaradi kršitve načel enakega obravnavanja in prepovedi diskriminacije ter zaradi kršitve načela sorazmernosti;
               
            
                  —
               
               
                  ugotovi ničnost Uredbe 2021/2288 zaradi neobstoja v členu 168 PDEU predvidene pravne podlage v zvezi z varovanjem javnega zdravja kot odzivom Unije na čezmejne grožnje za zdravje, povezane s pandemijo Covid-19;
               
            
                  —
               
               
                  toženi stranki naloži plačilo stroškov postopka.
               
            
         Tožbeni razlogi in bistvene trditve
      
      Tožeća stranka v utemeljitev tožbe navaja dva tožbena razloga.
      
                  1.
               
               
                  Prvi tožbeni razlog se nanaša na to, da je Komisija kršila splošna načela prava Skupnosti in s sprejetjem Uredbe 2021/2288 kršila:
                  
                              —
                           
                           
                              načeli enakega obravnavanja in prepovedi diskriminacije, s tem da je z namenom olajšanja prostega gibanja imetnikom veljavnih digitalnih potrdil (to je osebam, ki so prejele poživitveni odmerek in naj bi imele večjo odpornost na različico virusa Omikron) veljavnost digitalnega potrdila omejila na 270 dni od dne zaključka primarne serije cepljenja, pri čemer je iz področja uporabe izpodbijanega akta izključila nedoločen krog oseb, opredeljen glede na njihovo starost, poklic, način življenja ali druga merila (ne glede na to, ali so cepljene ali sploh niso), s čimer je povzročila diskriminacijo velike skupine oseb, ki so zaključile primarno serijo cepljenja in zbolele za virusom Covid, čeprav iz znanstvenih spoznanj izhaja, da take osebe s to tako imenovano hibridno odpornostjo za družbo z vidika prenosa okužbe ali obremenitve zdravstvenega sistema predstavljajo enako ali manjše tveganje kot osebe, pri katerih je veljavnost digitalnega potrdila ostala neomejena ali ki so na drug način izključene iz področja uporabe izpodbijanega akta in so „de iure“ neokužene;
                           
                        
                              —
                           
                           
                              načelo sorazmernosti, ker ni navedla obrazložitve, ki bi bila oprta na kvalitativne in, kolikor je to mogoče, kvantitativne podatke, to je ni ustrezno ocenila dostopnih znanstvenih podatkov o skupinah ljudi, pri katerih obstaja nevarnost, da bodo z boleznijo Covid okužile druge osebe, poleg tega pa ni ustrezno obrazložila, zakaj ravno sprejeti ukrep, s katerim se veljavnost digitalnih Covid potrdil EU omejuje na največ 270 dni od prejema zadnjega odmerka iz primarne serije cepljenja, omogoča najboljše doseganje cilja Unije v okviru odziva na pandemijo Covid-19 in na mutacije virusa SARS-CoV-2, ker se s tem ukrepom podpira povečanje kazalnika precepljenosti s tako imenovanim poživitvenim odmerkom, pri čemer ni razmislila (ni ustrezno obrazložila) drugih alternativ, ki bi lahko prišle v poštev.
                           
                        
            
                  2.
               
               
                  Drugi očitek se nanaša na dejstvo, da je Komisija pri sprejetju Uredbe 2021/2288 prekoračila pooblastila, ki so ji bila dodeljena s členom 5(2) Uredbe (EU) 2021/953 (2), ker je namesto „statične“ spremembe podatkovnih polj v odziv na razvoj virusa SARS-CoV-2 in obstoječo epidemiološko situacijo omejila veljavnost digitalnega potrdila in v zvezi s tem de facto določila meje odziva Unije na pandemijo COVID-19 kot na čezmejno grožnjo za zdravje, pri čemer izpodbijanega akta ni oprla na ustrezno pravno podlago iz člena 168 PDEU, ki se nanaša na varovanje javnega zdravja.
               
            
         (1)  UL 2021, L 458, str. 459.
      
         (2)  Uredba (EU) 2021/953 Evropskega parlamenta in Sveta z dne 14. junija 2021 o okviru za izdajanje, preverjanje in priznavanje interoperabilnih potrdil o cepljenju, testu in preboleli bolezni v zvezi s COVID-19 (digitalno COVID potrdilo EU) za olajšanje prostega gibanja med pandemijo COVID-19 (UL 2021, L 211, str. 1.)